Ευρωπαϊκό τοπογραφικό διάγραμμα. Τάσεις, προτάσεις και προοπτικές:
Creators: name: Καλαμάκης, Νικόλας Σπυρίδωνος
Publisher: name: Aristotle University of Thessaloniki
Year: 2010
Subjects: Ευρωπαϊκό τοπογραφικό διάγραμμα
Διαλειτουργικότητα
Inspire
European surveying drawing
Interoperability

description: Η παρούσα εργασία εκπονήθηκε για τις ανάγκες της Μεταπτυχιακής Διατριβής του ΜΠΣ «Γεωπληροφορική» του Τμήματος Αγρονόμων και Τοπογράφων Μηχανικών Α.Π.Θ., με σκοπό να επιχειρήσει να προσεγγίσει με επιστημονικό τρόπο μια ιδέα που έχει αρχίσει να συζητείται σε ευρωπαϊκό επίπεδο: την θέσπιση του Ευρωπαϊκού Τοπογραφικού Διαγράμματος. Το Ευρωπαϊκό Τοπογραφικό Διάγραμμα προβλέπεται να είναι ένα τοπογραφικό διάγραμμα το οποίο θα έχει ισχύ σε όλες τις χώρες της Ε.Ε. και θα συντάσσεται βάσει ενιαίων ευρωπαϊκών προδιαγραφών και θα ανταποκρίνεται στις απαιτήσεις που έχει η κάθε χώρα ξεχωριστά, αλλά και στα πλαίσια της Ευρωπαϊκής Ένωσης. Στην παρούσα μελέτη παρουσιάζεται, αρχικά, μια γενική περιγραφή των αρχών και των απαιτήσεων που έχει το όλο εγχείρημα. Η Ε.Ε. μέσα από την οδηγία INSPIRE θέτει ένα κανονιστικό πλαίσιο γύρω από τη δομή, την οργάνωση και τη διαχείριση των χωρικών δεδομένων στα κράτη μέλη της Ένωσης. Στο πλαίσιο αυτό, εντάσσεται και η συγκεκριμένη ιδέα, η οποία για να υλοποιηθεί πρέπει να είναι σύμφωνη με τις επιταγές της συγκεκριμένης οδηγίας. Έτσι στο πρώτο κεφάλαιο, παρουσιάζεται το γενικό πλαίσιο το οποίο, κατά την άποψη του συγγραφέα, πρέπει να ακολουθηθεί για την ολοκλήρωση του εγχειρήματος. Στη συνέχεια, ακολουθεί μία παρουσίαση της υφιστάμενης κατάστασης στην Ευρωπαϊκή Ένωση, όσον αφορά τις επίσημες οργανώσεις και φορείς οι οποίοι είναι επιφορτισμένοι με την υποστήριξη και διαχείριση της γεωδαιτικής και χαρτογραφικής πληροφορίας στη χώρα τους. Η έκθεση της υφιστάμενης κατάστασης, μεταξύ άλλων, έχει άμεση συνάρτηση και με το επίπεδο οργάνωσης των υποδομών σε κάθε χώρα έτσι ώστε να μπορούν να ανταποκριθούν στις απαιτήσεις τόσο της INSPIRE όσο και της δημιουργίας του Ευρωπαϊκού Τοπογραφικού Διαγράμματος. Στο εν λόγω κεφάλαιο εξετάζονται όλα τα κράτη μέλη της Ε.Ε. ως προς την υποδομή χωρικών δεδομένων που διαθέτουν. Η κατάσταση στην Ελλάδα αποτελεί αντικείμενο μελέτης σε ξεχωριστό κεφάλαιο, όπου αναλύεται ο ρόλος της ΓΥΣ, του ΟΚΧΕ καθώς και των επαγγελματικών συλλόγων (Τ.Ε.Ε. και ΠΣΔΑΤΜ) και του ρόλου που καλούνται να διαδραματίσουν στην υλοποίηση του έργου. Τέλος, γίνεται και μια αναφορά στην επικρατούσα κατάσταση στο πεδίο των επαγγελματικών δικαιωμάτων των Τοπογράφων και εξετάζεται «ποιοί» θα μπορούν να υπογράφουν και να αναλαμβάνουν την σύνταξη του Ευρωπαϊκού Τοπογραφικού Διαγράμματος. Μέσα από την συγκεκριμένη εργασία, ο συντάκτης επιχειρεί να καταθέσει την άποψή του όσον αφορά την μορφή που μπορεί να έχει το τοπογραφικό διάγραμμα, τα αντικείμενα σχεδίασης και τα θεματικά επίπεδα στα οποία οργανώνεται το Διάγραμμα. Δίνονται παραδείγματα για το τι προτείνεται να εμφανίζεται στο σχέδιο, πώς πρέπει δομείται το υπόμνημα, ενώ ταυτόχρονα προτείνεται σύστημα αναφοράς και χαρτογραφική προβολή βάσει των οποίων θα συντάσσεται το Τοπογραφικό διάγραμμα. Κλείνοντας την εργασία, δίνονται τα συμπεράσματα οι προτάσεις και μία σειρά από παρατηρήσεις για τυχόν δυσκολίες που πιθανόν να προκύψουν από την προσπάθεια για ενοποίηση των ιδιαίτερων χαρακτηριστικών που εμφανίζονται σε κάθε χώρα, όσο αφορά τα χωρικά τους δεδομένα και την ιδιοκτησία γης. Επίσης, στο ίδιο κεφάλαιο δίνεται και μια κατευθυντήρια γραμμή για το πώς θα πρέπει να οργανωθούν οι συναρμόδιοι φορείς των κρατών - μελών κάτω από την εποπτεία ενός κοινού, πανευρωπαϊκού φορέα ο οποίος θα έχει τον συντονισμό της προσπάθειας και ταυτόχρονα θα πρέπει να υποβάλλει τις όποιες προτάσεις στην Ε.Ε. για έλεγχο και έγκριση.
description: The present Thesis was created for the Postgraduate course “Geoinformation” of the school of Rural and Surveying Engineering, Aristotle University of Thessaloniki, attempting to approach scientifically an idea that has started to discuss amongst European Institutions: the creation of the European Topographic Drawing. The European Topographic Drawing, is planned to be a classical topographic diagram that will be valid to use throughout the EU. and will be created according to common European standards and specifications and on top of that, should comply with the special needs that come out of every single country of the EU. This study starts with a rough description of the principals and requirements, this project demands. The INSPIRE directive of the EU sets a strict frame for the structure and the management of the spatial data in member states of the EU. This frame introduces the concept of “interoperability“ between member states’ National Geographic Organizations and this is where the European Topographic Drawing lays in. In the first chapter, is being presented a general scheme for the completion of this project in compliance with the INSPIRE directive. In the second chapter, follows a presentation of the existing situation in the European Union concerning the status of the official organizations which are responsible for the management of the geodetic and cartographic information in each member state. This presentation also examines the integration of the INSPIRE directive from these organizations, which is necessary in order to complete the project of the European Topographic Drawing. The third chapter deals with the existing situation in Greece, in particular, and the role of the organizations, institutions and chambers that deal with spatial information is being analyzed. Also are presented the contradictions between the several professional groups (certified surveyors or not) who conduct topographic diagrams in Greece. Through this Thesis a proposal for the European Topographic Drawing is being given, concerning the layout and distinct characteristics that should be taken into consideration from the officials that will be decided to carry out this project. Several examples are given, referring to the general appearance, the components of the drawing and the legend and also the reference system, the map projection etc., according to which the European Topographic Drawing should be composed.At the end of this Thesis, conclusions are drawn, as well as proposals and some critical comments, reflecting the writer’s opinion in the procedure of creating the European Topographic Drawing.